ประกาศอธิบดีกรมสรรพากรเกี่ยวกับภาษีเงินได้ (ฉบับที่ 135)เรื่อง กําหนดหลักเกณฑ์ วิธีการ และเงื่อนไขการลดอัตราภาษีเงินได้ของบริษัทซึ่งได้รับใบอนุญาตให้ค้าน้ํามันเชื้อเพลิงจากกระทรวงพลังงานเฉพาะเพื่อการนําเข้าและส่งออกไปนอกราชอาณาจักรในเขตปลอดอากรหรือระหว่างเขตปลอดอากรตามกฎหมายว่าด้วยศุลกากร----------------------------------------------อาศัยอํานาจตามความในมาตรา 4(2) และ (3) แห่งพระราชกฤษฎีกาออกตามความในประมวลรัษฎากร ว่าด้วยการลดอัตรารัษฎากร (ฉบับที่ 426) พ.ศ. 2547 อธิบดีกรมสรรพากรกําหนดหลักเกณฑ์ วิธีการ และเงื่อนไขการลดอัตราภาษีเงินได้ของบริษัทซึ่งได้รับใบอนุญาตให้ค้าน้ํามันเชื้อเพลิงจากกระทรวงพลังงานเฉพาะเพื่อการนําเข้าและส่งออกไปนอกราชอาณาจักรในเขตปลอดอากรหรือระหว่างเขตปลอดอากรตามกฎหมายว่าด้วยศุลกากร ดังต่อไปนี้ข้อ ๑ ในประกาศนี้ "บริษัท" หมายความว่า บริษัทที่ตั้งขึ้นตามกฎหมายไทย และมีทุนจดทะเบียนที่ชําระแล้วในวันสุดท้ายของแต่ละรอบระยะเวลาบัญชีตั้งแต่สิบล้านบาทขึ้นไป และเป็นผู้ที่ได้รับใบอนุญาตให้ค้าน้ํามันเชื้อเพลิงจากกระทรวงพลังงาน"ผู้ที่ได้รับใบอนุญาตให้ค้าน้ํามันเชื้อเพลิงจากกระทรวงพลังงาน" หมายความว่า ผู้ซึ่งได้รับใบอนุญาตจากกระทรวงพลังงานให้ค้าน้ํามันเชื้อเพลิงเฉพาะเพื่อการนําเข้าและส่งออกไปนอกราชอาณาจักร ในเขตปลอดอากรหรือระหว่างเขตปลอดอากรตามกฎหมายว่าด้วยศุลกากร"รายได้จากการประกอบการธุรกรรมการซื้อและขายน้ํามันเชื้อเพลิง" หมายความว่า รายได้จากการประกอบธุรกรรมการซื้อและการขายน้ํามันเชื้อเพลิง เพื่อการนําเข้าและส่งออกไปนอกราชอาณาจักรในเขตปลอดอากร หรือระหว่างเขตปลอดอากรตามกฎหมายว่าด้วยศุลกากร การซื้อและการขายน้ํามันเชื้อเพลิงที่อยู่นอกราชอาณาจักร และไม่ได้นําเข้ามาในราชอาณาจักร รวมถึงรายได้จากการซื้อและขายน้ํามันเชื้อเพลิงในกรณีดังกล่าวตามสัญญาซื้อขายล่วงหน้าข้อ ๒ ให้บริษัทที่ประสงค์จะได้รับสิทธิลดอัตราภาษีเงินได้นิติบุคคลตามพระราชกฤษฎีกาออกตามความในประมวลรัษฎากร ว่าด้วยการลดอัตรารัษฎากร (ฉบับที่ 426) พ.ศ. 2547 แจ้งการเป็นผู้ได้รับใบอนุญาตให้ค้าน้ํามันเชื้อเพลิงจากกระทรวงพลังงานเฉพาะเพื่อการนําเข้าและส่งออกไปนอกราชอาณาจักรในเขตปลอดอากรหรือระหว่างเขตปลอดอากรตามกฎหมายว่าด้วยศุลกากร ตามแบบแจ้งการเป็นผู้ได้รับใบอนุญาตให้ค้าน้ํามันเชื้อเพลิง ซึ่งต้องมีข้อความอย่างน้อยตามแบบที่แนบท้ายประกาศนี้ โดยให้ยื่น ณ สํานักบริหารภาษีธุรกิจขนาดใหญ่ กรมสรรพากร ในกรณี ผู้เสียภาษีที่อยู่ในความรับผิดชอบของสํานักบริหารภาษีธุรกิจขนาดใหญ่ หรือยื่น ณ สํานักงานสรรพากรพื้นที่ในเขตท้องที่ที่บริษัทมีสถานประกอบการตั้งอยู่ ในกรณีมีสถานประกอบการหลายแห่ง ให้ยื่น ณ สํานักงานสรรพากรพื้นที่ในเขตท้องที่ที่สํานักงานใหญ่ของบริษัทตั้งอยู่ก็ได้ข้อ ๓ การคํานวณกําไรสุทธิและขาดทุนสุทธิของบริษัทต้องเป็นไปตามหลักเกณฑ์ และเงื่อนไขในมาตรา 65 และมาตรา 65 ทวิ แห่งประมวลรัษฎากรกรณีบริษัทซึ่งประกอบกิจการทั้งที่มีรายได้จากการประกอบธุรกรรมการซื้อและขายน้ํามันเชื้อเพลิงและกิจการอื่น ให้บริษัทดังกล่าวคํานวณกําไรสุทธิและขาดทุนสุทธิของแต่ละกิจการแยกต่างหากจากกัน หากรายจ่ายใดไม่สามารถแยกกันได้โดยชัดแจ้งว่าส่วนใดเป็นรายจ่ายของกิจการใด ให้บริษัทเฉลี่ยรายจ่ายดังกล่าวตามส่วนของรายได้ระหว่างรายได้จากการประกอบธุรกรรมการซื้อและขายน้ํามันเชื้อเพลิงและรายได้จากกิจการอื่นข้อ ๔ กรณีบริษัทซึ่งประกอบกิจการที่มีรายได้จากการประกอบธุรกรรมการซื้อและขายน้ํามันเชื้อเพลิงและกิจการอื่น หากกิจการที่มีรายได้จากการประกอบธุรกรรมการซื้อและขายน้ํามันเชื้อเพลิงมีผลขาดทุนสุทธิให้คงผลขาดทุนสุทธิดังกล่าวไว้ในกิจการที่มีรายได้จากการประกอบธุรกรรมการซื้อและขายน้ํามันเชื้อเพลิงเท่านั้นข้อ ๕ ให้บริษัทซึ่งประกอบกิจการที่มีรายได้จากการประกอบธุรกรรมการซื้อและขายน้ํามันเชื้อเพลิง ยื่นแบบแสดงรายการภาษีเงินได้ของบริษัท พร้อมทั้งบัญชีงบดุล บัญชีทําการและบัญชีกําไรขาดทุน ภายในหนึ่งร้อยห้าสิบวันนับแต่วันสุดท้ายของรอบระยะเวลาบัญชี ตามแบบที่อธิบดีกําหนดพร้อมกับชําระภาษีตามมาตรา 68 และมาตรา 69 แห่งประมวลรัษฎากร และยื่นแบบแสดงรายการภาษีเงินได้ของบริษัทภายในสองเดือนนับแต่วันสุดท้ายของรอบระยะเวลาหกเดือนนับแต่วันแรกของรอบระยะเวลาบัญชีตามแบบที่อธิบดีกําหนด พร้อมกับชําระภาษีตามมาตรา 67 ทวิ แห่งประมวลรัษฎากรกรณีบริษัทซึ่งประกอบกิจการทั้งกิจการที่มีรายได้จากการประกอบธุรกรรมการซื้อและขายน้ํามันเชื้อเพลิงและกิจการอื่น ให้บริษัทดังกล่าวแยกยื่นแบบแสดงรายการภาษีเงินได้ของบริษัท พร้อมทั้งบัญชีทําการและบัญชีกําไรขาดทุนของแต่ละกิจการออกเป็นคนละชุด สําหรับบัญชีงบดุลของบริษัทดังกล่าวให้ยื่นพร้อมแบบแสดงรายการภาษีเงินได้ของบริษัทในกิจการใดกิจการหนึ่งก็ได้ โดยในการยื่นแบบแสดงรายการภาษีเงินได้ของบริษัทดังกล่าวให้ใช้เลขประจําตัวผู้เสียภาษีอากรเดียวกันข้อ ๖ บริษัทซึ่งประกอบกิจการที่มีรายได้จากการประกอบธุรกรรมการซื้อและขายน้ํามันเชื้อเพลิง ได้แจ้งการเป็นผู้ได้รับใบอนุญาตให้ค้าน้ํามันเชื้อเพลิงจากกระทรวงพลังงานในรอบระยะเวลาบัญชีใด ให้ได้รับสิทธิลดอัตราภาษีเงินได้นิติบุคคลตามพระราชกฤษฎีกาออกตามความในประมวลรัษฎากร ว่าด้วยการลดอัตรารัษฎากร (ฉบับที่ 426) พ.ศ. 2547 ในรอบระยะเวลาบัญชีนั้น เว้นแต่กรณีเป็นผู้ได้รับใบอนุญาตให้ค้าน้ํามันเชื้อเพลิงจากกระทรวงพลังงานตั้งแต่วันที่ 1 มกราคม พ.ศ. 2547 ถึงวันที่ 31 ธันวาคม พ.ศ. 2547 ให้แจ้งการเป็นผู้ได้รับใบอนุญาตให้ค้าน้ํามันเชื้อเพลิงจากกระทรวงพลังงานภายในวันที่ 30 เมษายน พ.ศ. 2548ข้อ ๗ กรณีที่มีปัญหาในทางปฏิบัติ ให้อธิบดีกรมสรรพากรมีอํานาจวินิจฉัย และคําวินิจฉัยของอธิบดีกรมสรรพากรให้ถือเป็นหลักเกณฑ์ วิธีการ และเงื่อนไขที่กําหนดตามประกาศนี้ด้วยข้อ ๘ ประกาศนี้ให้ใช้บังคับสําหรับรอบระยะเวลาที่เริ่มในหรือหลังวันที่ 1 มกราคม พ.ศ. 2547 เป็นต้นไปผู้มีอํานาจลงนาม - ประกาศ ณ วันที่ 10 มกราคม พ.ศ. 2548 ศิโรตม์ สวัสดิ์พาณิชย์(นายศิโรตม์ สวัสดิ์พาณิชย์)อธิบดีกรมสรรพากร